EVIDENCIJA O PROMETU

**PITANJA I ODGOVORI:**

**Da li u evidenciju prometa unosimo brutto ili netto iznos?**

- Prema našim saznanjima (upitali smo jedan računovodstveni servis) država uvijek gleda brutto promet, dakle ukupno naplaćeno po računima uključujući proviziju agencije i boravišnu pristojbu. To je u konačnici iznos koji je evidentiran u knjizi prometa iznajmljivača – knjiga prometa i osnovica je za godišnji obračun Članarine TZ koji su obrazac iznajmljivači dužni podnijeti do kraja mjeseca siječnja iduće godine. Dakle u Evidenciju o prometu zavodite samo krajnje iznose svakog izdanog računa plus naravno ostale stavke koje su opisane niže. Ne može se Boravišna pristojba isključiti, niti eventualna provizija agencije i sl.+

**Može li porezni obveznik prijeći na utvrđivanje dohotka na način na koji se
utvrđuje dohodak od samostalne djelatnosti na temelju poslovnih knjiga?**- Porezni obveznik može do kraja kalendarske godine nadležnoj ispostavi Porezne upravepodnijeti prijavu u Registar poreznih obveznika (obrazac RPO-1) radi prelaska nautvrđivanje dohotka od samostalne djelatnosti kao razliku primitaka i izdataka na temeljuposlovnih knjiga. Porezna uprava će s 1. siječnja sljedeče godine ukinuti rješenjeo godišnjem paušalnom porezu na dohodak i prirezu porezu na dohodak, te će donijetirješenje o plaćanju predujma poreza na dohodak na način što je propisan za samostalnedjelatnosti.

**Je li propisana obveza vođenja poslovnih knjiga?**

– Porezni obveznik kojemu se utvrđuje godišnji paušalni porez na dohodak dužan je voditi samo Evidenciju o prometu ([*Obrazac EP*](http://www.klub-iznajmljivaca.com/wp-content/uploads/2014/08/obrazac_evidencija_prometa.doc)).

**Što je zapravo Evidencija o prometu?**

– Evidencija o prometu je evidencija o izdanim računima, a vodi se kronološki prema nadnevku (datumu)izdanih računa, i to posebno za svaku kalendarsku godinu. Porezni obveznik jedužan u Evidenciji o prometu na kraju svakog dana evidentirati sve izdane račune, bezobzira na to jesu li naplaćeni ili ne. Evidencija prometu se može voditi ručno, a može i računalnim putem.

**Može li se evidencija voditi računalnim putem?**

Može. Tako je navedeno u[Općem poreznom zakonu](http://www.zakon.hr/z/100/Op%C4%87i-porezni-zakon), članak 56. točka 8. Kod dolaska inspekcije, iznajmljivač jednostavno može isprintati evidenciju prometa koju vodi na računalu u recimo Word ili Excel programu. Bitno je da vam u programu postoje sve zakonom nužne rubrike.

**Koje sve rubrike mora sadržavati Evidencija o prometu?**

- Mora sadržavati “Opće podatke o preznom obvezniku” tj o Vama (redni broj svake stavke, broj računa, datum računa, ime i prezime korisnika usluge (gosta), iznos računa i na kraju godine zbrojni iznos svih računa. Pogledajte ovdje kako izgleda[*Evidencija o prometu*](http://www.klub-iznajmljivaca.com/wp-content/uploads/2014/08/obrazac_evidencija_prometa.doc)

**Kad mi turisticka agencija s kojom surađujem pošalje goste i račun za proviziju, kako takav račun upisati u knjigu prometa?**

- Ako ste privatni iznajmljivač i ako ste račun od agencije dobili zasebno da im platite proviziju, na žalost takav račun ne možete zavoditi u Evidenciju o prometu. Kao što ne možete zavoditi niti račune za troškove održavanja apartmana i sl. U evidenciju pišete puni iznos onog računa kojeg ste izdali za usluge smještaja koje pružate (najčešće je to račun izdan prema gostu, no može račun biti naslovljen i na agenciju ako vam je cijeli iznos rezervacije platila agencija a ne gost).

Kad bi primjerice agencija odmah gostu naplatila svoju proviziju i kad bi gost razliku platio kod Vas u smještaju, vi biste gostu izdali račun samo na tu razliku (u računu biste naravno naveli stavku da je akontacija plaćena agenciji). Tek tada biste u Evidenciju prometa mogli zavesti stvarni iznos računa koji ste naplatili tom gostu, a gdje je agencija prije toga već naplatila svoj dio. I to je realno iznos koji ste vi i zaradili.